12.6.2023
ET
Euroopa Liidu Teataja
C 205/39
4.
Neljas väide, et on rikutud Euroopa Kohtu ametisse nimetava asutuse või ametiisiku ja hageja vahel sõlmitud lepingut, mis näeb ette, et ametisse nimetava asutuse või ametiisiku otsuseid, mis puudutavad ametiühingut või kutseorganisatsiooni ja selle lepingu poolt, ei või teha ilma kohtusekretäri teadmata, nagu see käesoleval juhul juhtus.
18. aprillil 2023 esitatud hagi – Kivikoski jt versus nõukogu (Kohtuasi T-202/23) (2023/C 205/44) Kohtumenetluse keel: prantsuse Pooled Hagejad: Ville Kivikoski (Wezembeek-Oppem, Belgia), Ottavia Maffia (Brüssel, Belgia), Peter Pristovnik (Brüssel) (esindaja: advokaat N. de Montigny) Kostja: Euroopa Liidu Nõukogu Nõuded Hagejad paluvad Üldkohtul: — tühistada 13. juuli 2022. aasta otsus; — tühistada vajalikus ulatuses 2. veebruari 2023. aasta kaebuse rahuldamata jätmise otsus osas, milles selles esitatakse 13. juuli 2022. aasta otsuse aluseks olevad põhjendused; — mõista kohtukulud välja kostjalt.
Väited ja peamised argumendid Hagejad esitavad nõukogu peasekretäri 13. juuli 2022. aasta otsuse peale, millega hagejad jäeti 2022. aasta edutamise raames edutamata, esitatud hagi põhjendamiseks kaks väidet. 1.
Esimese väite kohaselt on vaidlustatud otsus õigusvastane osas, milles see põhineb edutamist käsitlevate personalieeskirjade sätete ja määrade ebaõigel kohaldamisel, millega rikutakse Euroopa Liidu ametnike personalieeskirju ja mille tõttu kaotasid hagejad tõsiselt võetava võimaluse palgaastmele AST 8 edutamiseks. 2.
Teise väite kohaselt on rikutud ettenähtavuse ja õiguskindluse põhimõtet ning hagejaid on tulenevalt nende palgaastmest ADT 7 ebaseaduslikult ebavõrdselt koheldud, mida seadusandja ei ole ette näinud.